

Cenu aptaujas
 “Brokera pakalpojuma piesaiste darbinieku veselības apdrošināšanas polišu iegādei”

TEHNISKĀ SPECIFIKĀCIJA


1. Vispārīgā informācija
1.1. Pakalpojuma mērķis – nodrošināt SIA “Rīgas Austrumu klīniskās universitātes slimīca” (turpmāk – Pasūtītājs) un VSIA “Bērnu klīniskās universitātes slimnīca” profesionālu apdrošināšanas pakalpojuma saņemšanu, saskaņā ar Latvijas Republikas normatīvajiem aktiem un noslēgto līgumu;
1.2. Apdrošināmo personu skaits: aptv. 6500 darbinieki;
1.3. Apdrošināšanas periods: 12 mēneši;
1.4. Pakalpojumu (brokera) līguma izpildes laiks : līdz apdrošināšanas līguma noslēgšanai vai attiecīgās iepirkumu procedūras pārtraukšanai.
1.5. Apdrošināšanas brokera pakalpojumi - Pasūtītāja apdrošināšanas līguma projekta izstrāde, t.sk. tirgus izpēte, tehnisko specifikāciju sagatavošana, atbilžu sniegšana uz ieinteresēto piegādātāju jautājumiem, iesniegumiem, iepirkumā saņemto piedāvājumu analīze attiecībā pret tehnisko dokumentāciju darbinieku veselības apdrošināšanas polišu iegādei.
1.6.  Apdrošināšanas brokeris savu darbību veic saskaņā ar Apdrošināšanas un pārapdrošināšanas izplatīšanas likumu, Apdrošināšanas un pārapdrošināšanas likumu un citiem Latvijas Republikā spēkā esošajiem normatīvajiem aktiem, kas regulē attiecīgo pakalpojuma sniegšanu, un ievērojot tehniskajā specifikācijā noteikto pakalpojuma apjomu un tam izvirzītās prasības, kā arī ievērojot apdrošināšanas nozares labo praksi un Pasūtītāja intereses.
1.7. Apdrošināšanas brokeris sniedz savus pakalpojumus Pasūtītāja noteiktajā (saskaņotajā) termiņā, iepirkumu dokumentācijas projektu izstrādājot 2 (divu) nedēļu laikā no pakalpojuma līguma noslēgšanas brīža.
1.8. Atlīdzību par Tehniskajā specifikācijā noteiktajiem pakalpojumiem apdrošināšanas brokeris saņem vienā maksājumā 10 (desmit) darba dienu laikā pēc abpusēji parakstīta nodošanas – pieņemšanas akta un pakalpojuma rēķina saņemšanas.

2. Apdrošināšanas brokera pienākumi
2.1. Vispārīgie pienākumi:
2.1.1. sniegt priekšlikumus un konsultācijas par Pasūtītāja iespējamiem riskiem un to vadību;
2.1.2. veikt tirgus izpēti;
2.1.3. informēt Pasūtītāju par pieejamajiem pakalpojumiem, kā arī jaunumiem un izmaiņām Pasūtītājam nepieciešamajā apdrošināšanas veida tirgū gan Latvijā, gan ārzemēs;
2.1.4. apzināt ar apdrošināšanu saistītās Pasūtītāja vajadzības un izstrādāt atbilstošas apdrošināšanas programmas;
2.1.5. izvērtēt un sniegt priekšlikumus apdrošināšanas programmas pilnveidei.
2.1.6. Iepirkuma procedūras organizēšanas posmā:
2.1.6.1. apkopot apdrošināšanai nepieciešamo informāciju un dokumentāciju;
2.1.6.2. Pasūtītāja noteiktajā termiņā izstrādāt apdrošināšanas iepirkuma dokumentāciju, t.sk. tehniskās specifikācijas, risku aprakstus un vērtēšanas kritērijus, atbilstoši Pasūtītāja vajadzībām un norādījumiem;
2.1.6.3. sagatavot apdrošināšanas brokera skaidrojumus ieinteresētajiem piegādātājiem par iepirkuma dokumentāciju, ja nepieciešams;
2.1.6.4. sniegt konsultācijas un argumentāciju Iepirkuma komisijai saistībā ar atbildēm uz iepirkumā ieinteresēto pretendentu iesniegtajiem jautājumiem, sagatavot atbilžu projektus;
2.1.6.5. sagatavot un iesniegt Iepirkuma komisijai paskaidrojumus saistībā ar pretendentu iesniegtajiem iesniegumiem Iepirkumu uzraudzības birojā;
2.1.6.6. salīdzināt iesniegto pretendentu piedāvājumu atbilstību un noteikt saimnieciski izdevīgāko piedāvājumu atbilstoši iepirkuma dokumentācijas prasībām;
2.1.6.7. izskaidrot Iepirkuma komisijai vai par iepirkumu atbildīgajām personām apdrošināšanas noteikumos noteiktās tiesības un pienākumus;
2.1.6.8. sniegt rekomendācijas apdrošināšanas līguma projekta sagatavošanai.

3. Pasūtītāja pienākumi:
3.1. noteikt Pasūtītāja kontaktpersonas – Pasūtītāja darbiniekus, kuriem ir tiesības brokera līguma ietvaros saņemt šajā tehniskajā specifikācijā minēto pakalpojumu;
3.2. sniegt visu nepieciešamo informāciju apdrošināšanas brokera līguma izpildes nodrošināšanai.

4. Citi nosacījumi
4.1. apdrošināšanas brokeris atbildes uz Pasūtītāja pieprasījumiem sniedz iespējami īsākā laikā, bet ne vēlāk kā divu darba dienu laikā, skaitot no attiecīga pieprasījuma saņemšanas dienas, vai Pasūtītāja pieprasījumā norādītajā termiņā;
4.2. apdrošināšanas brokeris nesaņem papildu atlīdzību no apdrošināšanas devējiem.

5. Prasības pretendentam
5.1.  Pretendents ir tiesīgs sniegt apdrošināšanas starpniecības (brokera) pakalpojumus Latvijas Republikas teritorijā.
Par pretendenta tiesībām sniegt apdrošināšanas starpniecības pakalpojumus Latvijas Republikas teritorijā, pasūtītājs pārliecināsies Latvijas Bankas mājaslapā internetā https://uzraudziba.bank.lv/tirgus-dalibnieki/apdrosinasanas-starpnieki/apdrosinasanas-brokeri/.
5.2. Pretendentam izsniegtās profesionālās civiltiesiskās atbildības polises limits ir ne mazāks kā 1 000 000 EUR (viens miljons euro), kurā iekļauts darbības veids “konsultāciju sniegšana”.
Pretendents iesniedz apliecinājumu brīvā formā, ja Pretendentam tiks piešķirtas līguma slēgšanas tiesības,  tas iesniegs profesionālās civiltiesiskās atbildības apdrošināšanas polisi, apdrošināšanas līguma un dokumentu, kas apliecina apdrošināšanas prēmijas apmaksu, kopijas, vai citi pierādījumi, kas objektīvi apliecina pretendentam izsniegtās profesionālās atbildības polises spēkā esamību un polises limita apmēra atbilstību.

5.3.  Pretendents iepriekšējo 3 (trīs) gadu (2021., 2022., 2023. un  2024.gadā līdz piedāvājuma iesniegšanas termiņa beigām) laikā ir sniedzis apdrošināšanas starpniecības konsultācijas publiskā iepirkumu procesā darbinieku veselības apdrošināšanas jomā vismaz 2 (divu) līgumu ietvaros.
Pretendents norāda informāciju atbilstoši pieteikuma formai un iesniedz pozitīvu atsauksmi no pasūtītāja vai citus dokumentus, kas apliecina līguma izpildi.


Pretendents savu piedāvājumu iesniedz līdz 2024. gada 13. marta plkst. 14:00, nosūtot to uz e-pastu: iepirkumi@aslimnica.lv 

